PMIndiaData/PMIndiaSum huggingface dataset:
ধর্মশালাদা প্রধান মন্ত্রীনা রাইজিং হিমাচল: গ্লোবেল ইনভেস্তর্স মীত ২০১৯ হৌদোকখ্রে

ঙসি ধর্মশালাদা প্রধান মন্ত্রী শ্রী নরেন্দ্র মোদীনা রাইজিং হিমাচল: গ্লোবেল ইনভেস্তর্স মীত ২০১৯ হৌদোকখ্রে। মসিগী থৌরম অসি শীনবগীদমক প্রধান মন্ত্রীনা হিমাচল প্রদেশকী মুখ্য মন্ত্রীবু থাগৎখি। প্রধান মন্ত্রীনা থৌরম অদুদা হায়খি, মীফম অসিদা লন-থুম তাল্লিবশিং তরাম্না ওকপদা মহাক হরাওই। মমাংদা রাজ্যশিংনা শেল থাদরক্নবা দিস্কাউন্ত কয়া পীখি অমসুং শেল থাদবা মীওইশিংনা অসিগুম্বা দিস্কাউন্তশিং ঙাইদুনা লৈনখি। প্রধান মন্ত্রীনা হায়খি মদুদি অসিগুম্বা দিস্কাউন্তশিং অসিনা রাজ্য নৎত্রগা উদ্যোগকী মীওইশিংদা কান্নবা অমতা পীদে হায়বা হৌখিবা চহি খরা অসিদা খঙলে। ইন্সপেক্তর রাজ অমসুং তাঙ্কক খুদিংদা অয়াবা লৌবা মথৌ তাহনবা অসি লৌথোক্লবদি ইনভেস্তরশিংনা রাজ্যশিংদা শেন থাদগনি। হৌজিক রাজ্যশিংনা অসিগুম্বা ফিবম অসি ইনভেস্তরশিংদা ফংহনবা মথৌ তারে। মহাক্না হায়খি হৌখিবা চহি খরা অসিদা অসিগুম্বা চৎনদ্রবা আইনশিং লৌথোক্লে। রাজ্যশিংগী মরক্তা মরম চানা চাংদম্নবনা মালেমগী থাক্তা ঐখোয়গী উদ্যোগশিং চাংদম্না ঙমগনি। প্রধান মন্ত্রীনা হায়খি মদুদি মসিনা রাজ্যশিং, মফম অদুগী মীয়াম অমসুং লৈবাক অসিদা কান্নগনি অমসুং ভারত য়াম্না য়াংনা চাউখৎকনি। উদ্যোগশিংনা অরোন-অথুপ লৈতবা সরকার অমা পাম্মি। পামদবা আইনশিং অমসুং সরকারনা খুৎ থিংজিনবা অসিনা উদ্যোগ চাউখৎহনবদা থিন্থহল্লি। অহোংবা কয়া পুরকপদগী হৌজিক ভারত ললোন-ইতিক তৌবদা নুংঙাইবা মফম অমা ওইরে। মহাক্না হায়খি মদুদি অনৌবা থৌরাং অমসুং অনৌবা ৱাখল্লোনগা লোয়ননা কাংখোঙ মরি – খুন্নাই, সরকার, উদ্যোগ অমসুং লৌমীশিংনা মরম ওইদুনা ঙসি ভারতকী চাউখৎপগী গারী অসি মাংলোমদা য়াংনা থৌরি। প্রধান মন্ত্রীনা হায়খি মদুদি ২০১৪ অমসুং ২০১৯গী মরক্তা ললোন-ইতিক তৌবা নুংঙাইবগী রেঙ্কিংদা ভারত মফম ৭৯ হাইগৎলে। চহি খুদিংগী ঐখোয়গী ফিবম ফগৎলি। রেঙ্কিং হাইগৎলকপা অসিনা ঐখোয়গী সরকারনা লৌরিবা ৱারেপশিং অসি উদ্যোগকী দরকার ওইবশিং অদু ফজনা খঙলবা মতুংদা লৌবনি হায়বা তাক্লি। মহাক্না হায়খি রেঙ্কিং হাইগৎলকপা খক নত্তনা ভারত্তা ললোন-ইতিক চৎথবগী অচৌবা অওনবা অমনি। ঙসি মালেমগী ফিবম অসিদা ভারত মপাঙ্গল কন্না লেপতুনা ঐখোয়গী ইকোনোমীগী য়ুম্ফমশিং শোন্থবা ঐখোয়না য়াবা ঙমদ্রে। অকনবা ইন্সোলভেন্সী এন্দ বেঙ্ক্রপসী কোদকী খুৎথাংদা হৌজিক উদ্যোগশিং তোক্নবগী লম্বী পীরে। মহাক্না হায়খি মদুদি মিদল ক্লাসশিং য়াইফনবা পন্দুনা লৈরিবা হাউসিং প্রোজক্তশিং লোইশিন্নবা সরকারনা ৱারেপ লৌদুনা লৈবাক অসিগী ইমুং লাখ ৪.৫৮ মখোয়গী য়ুমশিং ফংলগনি। অনৌবা লৈবাক মনুংগী কম্পেনীশিংদা সরকারনা কোর্পোরেত তেক্স চাদা ১৫ ককথরে। প্রধান মন্ত্রীনা হায়খি মদুদি ইনফ্রাস্ত্রকচর চাউখৎনবা লুপা ক্রোর লাখ ১০০ থাদনবা ৱারেপ লৌরিবা অসিনা হিমাচল প্রদেশ রাজ্যসু কান্নবা ফংলগনি। ইনভেস্তরশিং লাক্নিংনবা ফিবম শেমগৎপগীদমক মহাক্না হিমাচল প্রদেশ সরকারবু থাগৎখি। শেল থাদনিংনবা রাজ্য সরকারনা পায়খৎলিবা থবকশিং মহাক্না পনখি। হিমাচল প্রদেশ অসি কনফরেন্স তুরিজমগী খুদোংচাবা কয়া লৈবা মফম অমনি হায়না প্রধান মন্ত্রীনা ফোংদোকখি। রাজ্য অসিদা লৈরিবা শেল থাদবা য়াবা হিরমশিং উৎপা একজিবিসন অমা প্রধান মন্ত্রীনা য়েংখি। হিরম অসিগী মতাংদা কোফী তেবল বুক অমা প্রধান মন্ত্রীনা ফোংখি। গ্লোবেল ইনভেস্তর মীত অসিগী পার্তনর কন্ত্রী য়ু.এ.ই.নি। মালেমগী দেলিগেত ২০০ হেন্না বিজিনেস দেলিগেত ১৭০০ রোম হেনবনা থৌরম অদুদা শরুক য়াখি।
কেবিনেতনা “ইন্দিয়া পোস্ত পেমেন্ত বেঙ্ক লিংখৎপা”গী নৌনা শেমদোক্লবা কোস্ত ইস্তিমেতকী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ইন্দিয়া পোস্ত পেমেন্ত বেঙ্ক (আই.পি.পি.বি.) লিংখৎপদা চঙগদবা অপুনবা শেনফম্বু লুপা করোর ১৪৩৫দগী কাঙলোনগী মতুং ইন্না তঙাই ফদবা কয়া থেংনবা ঙম্নবগীদ্মক্তা ইক্বিতী হাপচিনবা ওইনা লুপা করোর ২২৫৫ য়ৌহন্দুনা প্রোজেক্ত অসিগী অচঙবা শেনফম হেনগৎপগী অয়াবা পীখ্রে। কীবিনেতনা কাঙলোনগী মতুং ইন্না তঙাই ফদবা কয়া থেংনবা অমসুং তেক্নোলোজী অপগ্রেদ তৌবগীদমক্তা লুপা করোর ৫০০গী চাংদা তুংগী মতমদা ফন্দ হাপচিনবগী অয়াবসু পীখি। মীচম মীয়াম্না কান্নবা ফংবদা লায়বা, শেল চঙদবা অমসুং থাজবা য়াবা বেঙ্ক অমা শাবা, বেঙ্ককী খুদোংচাবা ফংদবশিংনা থেংনবা অপনবা কয়া লৌথোক্তুনা শেল-থুমগী হীরমদা মনুং চলহনবা অমসুং অসিগুম্বা মীশিংগী ওইনা য়ুম্থোং খুদিং চত্তুনা তেংবাংবগী খুত্থাংদা ওপোরচুনিতী কোস্ত হন্থহনবা হায়বসিনা প্রোজেক্ত অসিগী পান্দম্নি। ভারত সরকারগী ‘লেস কেস’ ইকোনোমীগী মিৎয়েংবু প্রোজেক্ত অসিনা হেন্না তেংবাংবগা লোয়ননা মসিনা শেন্মিৎলোন্দা শাহৌ লৌবা অমসুং শেল-থুমগী হীরমগী মনুং চলহনবগী থৌওংবুসু মান্নবা মতমদা পুক্নিং থৌগৎকনি। ইন্দিয়া পোস্ত পেমেন্ত বেঙ্ক অসি ব্রাঞ্চ/কন্ত্রোল্লিং ওফিস ৬৫০গা লোয়ননা সেপ্তেম্বর ১, ২০১৮দা লৈবাক শিনবা থুংবদা হৌদোকখ্রবনি। আই.পি.পি.বি.না পোস্ত ওফিস লাখ ১.৩৬পু বেঙ্কিং সর্ভিস পীবা ঙমহনখি অমসুং পোস্তমেন অমসুং গ্রামিন দাক সেবক চাউরাকপা লাখ ১.৮৯দা স্মার্ত ফোন অমসুং বাইওমেত্রিক খুৎলায় পীদুনা য়ুম্থোং খুদিংদা চত্তুনা বেঙ্কিং সর্ভিস পীবা য়াহনখি। আই.পি.পি.বি. হেক হৌদোকখিবদগী, মসিনা একাউন্ত করোর ৫.২৫ হাংদোকখ্রে অমসুং একাউন্তশিং অসিনা লুপা করোর ২১,৩৪৩গী এ.ই.পি.এস. ত্রাঞ্জেক্সন লাখ ৭৬৫ য়াওনা লুপা করোর ১,৬১,৮১১গী শেনফম তাবা অপুনবা ত্রাঞ্জেক্সন করোর ৮২ পাংথোকখ্রে। একাউন্ত করোর ৫গী মনুংদগী, ৭৭%গী চাংদি খুঙ্গংগী মফমশিংদা হাংদোকখি, অমসুং ৪৮%গী চাংনা নুপী কস্তমর ওইদুনা লুপা করোর ১০০০গী দিপোজিত তৌখি। চাউরাকপা নুপী কস্তমর লাখ ৪০না মখোয়গী একাউন্তশিংদা চাউরাকপা লুপা করোর ২৫০০গী শেনফমগী দাইরেক্ত বেনেফিত ত্রান্সফর (দি.বি.তি.) ফংনখি। স্কুলগী মহৈরোইশিংগী একাউন্ত লাখ ৭.৮ হেনবসু হাংদোকখ্রে। আই.পি.পি.বি.না এস্পিরেস্নেল দিস্ত্রিক্তশিংদা চাউরাক্না একাউন্ত লাখ ৯৫.৭১ হাংদোকখি অমসুং মখোয়শিং অসিনা লুপা করোর ১৯,৪৮৭কী শেনফমগা লোয়নবা ত্রাঞ্জেক্সন লাখ ৬০২ পাংথোকখি। লেফ ৱিং এক্সত্রিমিজম (এল.দবল্যু.ই.) জিলাশিংদা আই.পি.পি.বি.না চাউরাক্না একাউন্ত লাখ ৬৭.২০ হাংদোকখি অমসুং মসিদসু মখোয়শিং অসিনা লুপা করোর ১৩,৪৬০হী শেনফমগা লোয়নবা ত্রাঞ্জেক্সন লাখ ৪২৬ পাংথোকখি। ৱাহৌদোক অসিগী মখা পোন্না চঙগদবা অপুনবা চাদিং অসি লুপা করোর ৮২০ ওইগনি। ইন্দিয়া পোস্ত পেমেন্ত বেঙ্কনা পোস্ত বিভাগকী মতেংদগী ভারত শিনবা থুংবদা শেল-থুমগী হীরমদা মনুং চলহনবা হায়বগী পান্দম অসিবু ফংবদা ৱারেপ অসিনা মশক থোক্না তেংবাংগনি।
য়ুম, মৈ, ঈশিং, অমাংশঙ, গ্যাস, লম্বী-থোং, অনা লায়েংশঙ অমসুং মহৈ তম্ফমশঙশিং অসিগুম্বা তঙাই ফদবশিং অসি লৈতবা মরম্না মরুওইনা লায়রবা নুপীশিংদা চৈথেং পীরি: পি.এম.

প্রধান মন্ত্রী, শ্রী নরেন্দ্র মোদীনা ঙসি নুপীদা শক্তি পীনবগীদমক সরকারনা লৌখৎলিবা খুমাং চাউশিনবা থবকশিংগী মরমদা হায়খ্রে। মহাক্না হায় তঙাই ফদনা চংদবা য়াদ্রবা য়ুম, মৈ, ঈশিং, অমাংশঙ, গ্যাস, লম্বী-থোং, অনা লায়েংশঙ অমসুং মহৈ তম্ফমশঙশিং অসি লৈতবা মরম্না মরুওইনা লায়রবা নুপীশিংদা য়াম্না শাথিনা চৈথেং পীরি। ঙসিদি ঐখোয়না নিং-খা তম্বগী চহি ৭৫শুবা চংলকপা অসিদা অমসুং দিকেৎ তরেৎ অসিদা ঐখোয়না চাউখৎপা উবা ফংলি, হায়রিবা থেংনরিবা অৱাবশিং অসি দিকেৎ কয়াগী মমাংদা কোকহল্লম্বা য়াবনি, হায়না প্রধান মন্ত্রীনা হায়খি। ঙসি উত্তর প্রদেশকী মহোবাদগী উজ্জ্বলা ২.০ হৌদোকখ্রবা মতুংদা মহাক্না ভিদিও কনফরেন্সকী খুত্থাংদা হায়খি। প্রধান মন্ত্রীনা হায় মদুদি নোং য়ুবা য়ুম, মৈ ফংদবা, ইমুংদা অনা-অয়েক য়াওরকপা, তোইলেৎকীদমক মম্বা ঙাইবা, স্কুলশিংদা তোইলেৎ লৈতবা অসিনা ঐখোয়গী ইমা ওইবীশিং অমসুং নুপীমচাশিংদা হকথেংননা চৈথেং ফংলি। প্রধান মন্ত্রীনা হায় মদুদি ঐখোয়গী মীরোল অসিনা ঐখোয়গী ইমা ওইবীশিংনা মৈখু অমসুং মৈশা মরক্তা ৱানা হৌরকপা থেংনরক্লি। প্রধান মন্ত্রীনা ৱাহং অমা ওইনা হংখি মদুদি করিগুম্বা ঐখোয়গী ইনর্জী অসিনা হায়রিবা তঙাইফদবশিং অসিদা শিজিন্নরম্লবা, ঐখোয়গী নিং খা তম্বগী চহি ১০০ অসি কয়াদা মাংজিল থারমগদবনো। তঙাইফদবশিং অসিগী অৱাবা থেংনরিবা মখোয়না মতৌ করম্না মংলান চাউনা শাগৎতুনা মংফাওনবা ঙমগদৌরিবনো। মংলান অমা মংফাওনবা অসি সমাজ অমগী চংদবা য়াদবা অমনি হায়না লৌই। “আত্মাবিস্বাস (ইশানা ইশাবু থাজবা) লৈতনা মতৌ করম্না লৈবাক অমনা আত্মানির্ভর (মরোমদোম লেপচবা) ঙমগদৌরিবনো, হায়না প্রধান মন্ত্রীনা হংখি। শ্রী মোদীনা হায় মদুদি ২০১৪দা হায়রিবা ৱাহংশিং অসি ঐখোয় ইথন্তা হংজখি। হায়রিবা অসি ময়েক শেংনা খঙলে মদুদি থেংনরিবা অৱাবা অসি অকক্নবা মতমদা লোইশিনবা মথৌ তাই। মহাক্না হায় মদুদি ঐখোয়গী নুপীমচাশিংনা ইমুং অমসুং চাকখুমদগী থোলক্তুনা লৈবাক অসিবু শেমগৎপদা থৌদাং লৌবা অসি মখোয়না নুপীমচাশিংনা ইমুং অমসুং চাকখুমগা মরী লৈনবা থবকশিং হান্না লৈহনদ্রবা মতমদা ঙমগনি। মরম অদুনা, হৌখিবা চহি ৬-৭ অসিদা, সরকার অসিনা মিসন মোদ অমদা নুপীদা শক্তি পীনবা হোৎনবদা থেংনরিবা হিরমশিং কোক্নবা থবকশিং তৌরকখি। মহাক্না ইন্তর্বেন্সনশিং কয়া অমা পীরি মদুদি স্বচ্ছ ভারত মিসনগী মখাদা লৈবাক শিনবা থুংনা তোইলেৎ কোতি অমা শাখ্রে লায়রবা ইমুংশিংগী মরু ওইনা নুপীগী মিংদা য়ুম কোতি ২ হেন্না শাখ্রে খুঙ্গংগী লম্বীশিং সৌভাগ্যা য়োজনাগী মখাদা ইমুং কোতি ৩ ইলেক্ত্রিসিতী পীখ্রে আয়ুশমান ভারতনা মীওই কোতি ৫০দা লুপা লাখ ৫ ফাওবা লেম্না লায়েং পীখ্রে মাত্রু বন্দনা য়োজনাগী মখাদা মীরোনবী নুপীশিংদা ভেক্সিনেসন অমসুং চান-থক্নবগীদমক হকথেংননা শেল ত্রান্সফর তৌখি কোরোনা মনুংদা সরকারনা জন ধন একাউন্তদা লুপা কোতি লিশিং ৩০ হাপখি জল জীবন মিসনগী মখাদা ঐখোয়গী ইচা-ইচলশিংদা পাইপকী ঈশিং ফংহনখি মহাক্না হায় মদুদি হায়রিবা স্কীমশিং অসিনা নুপীগী পুন্সি মহিংদা য়াম্না চাউবা অহোংবা পুরকখি। উজ্জ্বলা য়োজনাদগী ইচে-ইচলশিংগী হকশেল, খুদোংচাবা অমসুং শক্তি পীবদা চাউনা ইনোৎ হাপখি হায়না প্রধান মন্ত্রীনা হায়খি। স্কীম অসিগী অহানবা ফেজদা, লায়ররবা, দলিত, শোৎথরবা, বেকৱার্দ অমসুং ত্রাইবেল ইমুংশিংগী নুপী কোতি ৮দা লেম্না গ্যাস কন্নেক্সন পীখি। মহাক্না হায় মদুদি হায়রিবা গ্যাস কন্নেক্সন অসি কোরোনাগী লায়চৎ মনুংদা কান্নবা পীরি। লায়রবা ইমুং কোতি অমনা করবার লেপতুনা লৈরিঙৈ অমসুং চৎথোক-চৎশিন য়াদ্রবা মতমদা থা কয়া অমা লেম্না গ্যাস সিলিন্দর ফংখি। “খন্দুনা য়েংবিয়ু, উজ্জ্বলা অসি লৈরমদ্রবা, লায়ররবা ইচা-ইচলশিংগী ফীভম করি ওইরমগনি,” হায়না প্রধান মন্ত্রীনা হংখি।
প্রধান মন্ত্রী শ্রী নরেন্দ্র মোদী অমসুং মোঙ্গোলিয়াগী রাস্ত্রপতি শ্রী খাল্তমাগিন বাত্তুলগানা বুদ্ধগী মীতম মায়খুম হাংদোকপা

প্রধান মন্ত্রী শ্রী নরেন্দ্র মোদী অমসুং মোঙ্গোলিয়াগী রাস্ত্রপতি শ্রী খাল্তমাগিন বাত্তুলগানা উলানবাতরগী পুৱারী ওইরবা গন্দান তেগচিনলিং মোনাস্ত্রিদা ভগবান বুদ্ধ অমসুং মহাক্কী তুংইনবা অনিগী মীতম মায়খুম হাংদোকখ্রে। প্রধান মন্ত্রীনা ২০১৫দা মহাক্কী মোঙ্গোলিয়া খোংচৎ মনুংদা গন্দান তেগচিনলিং মোনাস্ত্রিদা পুজা তৌখি অমদি মোনাস্ত্রি অসিদা ভগবান বুদ্ধগী মীতম অমা খুদোল তম্নবা লাউথোকখি। মীতম অসিদা ভগবান বুদ্ধনা মহাক্কী তুংইনবা অনিগা লোয়ননা ফমদুনা শান্তি অমসুং মীনুংশিগী পাউজেল পীরি। মীতম অসি থা অসিগী হৌরকপদা ২০১৯গী সেপ্তেম্বর ৬তগী ৭ফাওবা উলানবাতরদা পাংথোকখিবা সম্বাদ দাইলোগকী অহুমশুবা এদিসন মনুংদা গন্দান তেগচিনলিং মোনাস্ত্রিদা খিনখি। সম্বাদ দাইলোগকী অহুমশুবা এদিসন্না তোঙান তোঙানবা লৈবাকশিংদগী বুদ্ধ ধর্মগী লুচিংবশিং, খং–হৈরবশিং অমসুং ওজাশিংবু পুল্লপ পুন্সিন্দুনা বুদ্ধ ধর্মগা মরী লৈনবা হিরমশিং খন্ন–নৈনখি। গন্দান তেগচিনলিং মোনাস্ত্রি অসি মোঙ্গোলিয়াগী বুদ্ধ ধর্ম চৎপশিংগী মরুওইবা সেন্তর অমনি অমদি বুদ্ধিস্ত হেরিতেজকী মমল য়াম্লবা লনগৈ অমনি। মসিনা ২০১৯গী জুন ২১দগী ২৩ ফাওবা পাংথোকখিবা এসিয়ান বুদ্ধিস্ত কনফরেন্স ফোর পিছ (এ.বি.সি.পি.)গী ১১শুবা জেনরেল এসেমব্লিগী য়ুম্বু ওইদুনা কনফরেন্স অসিগী ৫০শুব কুমওন পাংথোকখি। থৌরম অদুদা ভারত, খা কোরিয়া, রসিয়া, শ্রী লঙ্কা, বঙ্গলাদেশ, ভুতান, নেপাল, অৱাং কোরিয়া, এল.পি.দি.আর., থাইলেন্দ, জপান য়াওনা লৈবাক ১৪দগী মীথুংলেন ১৫০ হেনবনা শরুক য়াখি। প্রধান মন্ত্রী অমসুং মোঙ্গোলিয়াগী রাস্ত্রপতি শ্রী খাল্তমাগিন বাত্তুলগানা ঙসি মায়খুম হাংদোকখিবা মীতম অসি ভগবান বুদ্ধনা মালেমদা পীরিবা পাউজেল অদু ঐখোয়গী লৈবাক অনিমক্না পুন্না ইকায় খুম্নবগী খুদম্নি।
প্রধান মন্ত্রীনা জাপানগী হান্নগী প্রধান মন্ত্রী, শিঞ্জো অবেগী স্তেত ফ্যুনরেলদা শরুক য়াখ্রে

প্রধান মন্ত্রী, শ্রী নরেন্দ্র মোদীনা তোকিয়োগী নিপ্পোন বুদোকান্দা পাংথোকপা জাপানগী হান্নগী প্রধান মন্ত্রী, শিঞ্জো অবেগী স্তেত ফ্যুনরেলদা শরুক য়াখ্রে। লৈবাক/সরকারগী মকোক থোংবা মীওই ২০ হেনবশিং য়াওনা, লৈবাক ১০০ হেনবগী মীহুৎশিংনা স্তেত ফ্যুনরেলদা শরুক য়াখি। প্রধান মন্ত্রীনা মহাক্কী চানবা মরুপ অমসুং ভারত-জাপান মরীগী শক্নাইরবা লুচিংবা ওইরম্বা হান্নগী পি.এম. অবেগী মেমোরীশিং ইকায় খুম্নখি। প্রধান মন্ত্রীনা স্তেত ফ্যুনরেল লোইরবা তুংদা লৈখিদ্রবা পি.এম. অবেগী লোয়নবী শ্রীমতি অকী অবেগা আকাসাকা পেলেস্তা তোঙান্না উন্নখি। প্রধান মন্ত্রী মোদীনা শ্রীমতি অবেগী মফমদা থম্মোই শোক্না নুংঙাইতবা ফোংদোকখি। মহাক্না মখোয় অনিগী মরুপ-মপাং ওইবগী ৱারীশিং অমসুং ভারত-জাপান মরীবু অনৌবা অৱাংবা থাক্তা পুখৎপদা হান্নগী পি.এম. অবেনা লৌখিবা মশক থোকপা থৌদাংশিংবু নৌহৌননা নীংশিংখি। প্রধান মন্ত্রীনা মসিগী মতুংদা প্রধান মন্ত্রী কিশিদাগা ঙৈহাক উন্নদুনা মহাক্কী নুংঙাইতবগী ৱারোল অমুক ফোংদোকখি।
প্রধান মন্ত্রীনা ২০২২গী পার্লিয়ামেন্তকী বজেত মীফমগী মাংওইননা মীদিয়াদা থমখিবা ৱারোল

খরুমজরি মরুপশিং, ঙসি বজেতকী মীফম হৌরগনি। ঐহাক্না নখোয় ময়াম অমসুং লৈবাক অসিগী ইকাই খুম্নরবা এম.পি.শিংবু মসিগী বজেত মীফম অসিদা তরাম্না ওক্লি। ঙসি মালেমগী ওইনা লৈরিবা ফিভমশিং অসিদা ভারতকী ওইনদি খুদোংচাবা কয়া অমা পীরি। মসিগী বজেত মীফম অসিদা মালেম অসিদা ভরতকী শেনমীৎলোন খক্তমক চাউখৎপা, ভারত্তা পাংথোক্লিবা ভেক্সিনেশন কেমপেন, ভারতনা পুথোকচবা ভেক্সিন অসিনা মালেম পুম্বদা থাজবা পোকহল্লি। মসিগী বজেত মীফম অসিদসু, ঐখোয় এম.পি.শিংগী খন্ন-নৈনবশিং, ঐখোয় এম.পি.শিংনা খন্ন-নৈনবগী ৱাফম, ৱাখল চাউথোক্না খন্ন-নৈনখিবা, মালেম অসিদা য়াম্না চাউনা অহোংবা অমা পুরক্নবগী য়াম্না মরু ওইবা খুদোংচাবা অমা ওইগদৌরিবনি। ঐহাক্না খঞ্জৈ মদুদি ইকাইখুম্নরবা এম.পি.শিং, পোলিতিকেল পার্তী পুম্নমক্না পুকচেল চাউথোক্না খ্বাইদগী হেন্না ফবা মওংদা খন্ন-নৈনদুনা লৈবাক অসিবু চাউখৎপগী লম্বিদা পুরকপদা, খোংজেল য়াংনা চাউখৎহনবদা শোইদনা মতেং ওইগনি। মীখলনা মরম ওইরগা মীফম অসিদসু, খন্ন-নৈনবশিং অসিদসু হঞ্জিন-হঞ্জিন্না অকাইবা পী হায়বসি চুম্লবা ৱাফম্নি। অদুবু ঐহাক্না ইকাই খুম্নরবা এম.পি.শিংদা হায়জরি মদুদি মীখল অসিনা নাকল অমদনি, মসি পাংথোক্তুনা লৈখিগনি, অদুবু হাউসতা লৈরিবা ঐখোয়না…. মসিগী বজেত অসিদা চহি অমগী থৌরাং পুম্নমক শেমগদৌরিবনি অদুনা মসি য়াম্না মরু ওই। ঐখোয়না পুক্নিং হকচাং য়াওনা মসিগী বজেত অসিগী মহৈ হেন্না পুরক্নবা হোৎনরিবা মখৈ, লাক্কদৌরিবা মথংগী চহি অসিদা ঐখোয়গী শেনমীৎলোন অসিবু অনৌবা অৱাংবা থাক অমদা পুখৎনবগী য়াম্না চাউরবা খুদোংচাবা অমা ওইগদৌরিবনি। অপনবা-অয়েৎপা অমত্তা লৈতনা খন্ন-নৈনবা, ৱাখল লৈনা খন্ন-নৈনবা, মীওইবা অমা ওইবগী ৱাখল-লৌশিংগা লোইননা খন্ন-নৈনবা, অফবা পান্দমগা লোইননা খন্ন-নৈনবা, মসিগী থাজবা অসিগা লোইননা ময়াম পুম্নমকপু হন্না-হন্না থাগৎচরি।
প্রধান মন্ত্রীনা মহারাস্ত্র দেদা মহারাস্ত্রগী মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মহারাস্ত্র দেদা মহারাস্ত্রগী মীয়ামদা য়াইফ পাউজেল পীখ্রে অমদি মহারাস্ত্রগী মীয়ামগীদমক্তা নুঙাই য়াইফনবা থৌনিখ্রে। ত্বীৎ অমদা প্রধান মন্ত্রীনা হায়খি; “মহারাস্ত্র দেদা মহারাস্ত্রগী মীয়ামদা য়াইফ পাওজেল পীজরি। রাজ্য অসিনা লৈবাক্কী চাউখৎ থৌরাংদা শিংথানিংঙাই ওইরবা থৌদাং কয়া লৌরি। রাজ্য অসিগী মীয়াম্না লম কয়াদা থোইদোক হেন্দোকপা লৈরি। ঐহাক্না মহারাস্ত্রগী মীয়ামগী য়াইফনবগীদমক থৌনিজরি”।
প্রধান মন্ত্রীনা হিস মজেস্তী ভুতানগী নিংথৌ জিগ্মে খেসার নমগ্যেল ৱাংচুক্কা উনখ্রে

প্রধান মন্ত্রী, শ্রী নরেন্দ্র মোদীনা নই দিল্লীদা ঙসি হিস মজেস্তী ভুতানগী নিংথৌ জিগ্মে খেসার নমগ্যেল ৱাংচুক্কা উনখ্রে। দিগ্নিতরি অনিনা য়াম্না নক্নবা অমসুং অখন্নবা ভারত-ভুতানগী মরী অসিবু হেন্না মপাঙ্গল কনখৎনবা তোঙান-তোঙানবা ৱাখল্লোনশিংগী মতাংদা খন্নখি। শ্রী মোদীনা লেপ্পা লৈতনা দ্রুক গ্যাল্পোসনা ভারত অমসুং ভুতানগী মরীবু শেমগৎনবগীদমক হোৎনরম্বা লমজিং পাউতাকশিংবু শিংথাবা ফোংদোকচখি।" ত্বীৎ অমদা প্রধান মন্ত্রীনা হায়খি; "হিস মজেস্তী ভুতানগী নিংথৌগা নুংঙাইরবা মীফম অমা পাঙথোকখি। য়াম্না নক্নবা অমসুং অখন্নবা ভারত-ভুতানগী মরী অসিবু হেন্না মপাঙ্গল কনখৎনবা তোঙান-তোঙানবা ৱাখল্লোনশিংগী মতাংদা খন্নখি। লেপ্পা লৈতনা দ্রুক গ্যাল্পোসনা ভারত অমসুং ভুতানগী মরীবু শেমগৎনবগীদমক হোৎনরম্বা লমজিং পাউতাকশিংবু ঐহাক্না শিংথাবা ফোংদোকচখি।"
পি.এম.না হৌখিবা চহি ৮ অসিদা নহারোলশিংগী চাউখৎ-থৌরাংগীদমক পাইখৎখিবা খোঙথাংশিংগী অকুপ্পা মরোল শিয়র তৌখ্রে

প্রধান মন্ত্রী, শ্রী নরেন্দ্র মোদীনা হৌখিবা চহি ৮ অসিদা নহারোলশিংগী চাউখৎ-থৌরাংগীদমক সরকারনা পাইখৎখিবা খোঙথাংশিংগী অকুপ্পা মরোল শিয়র তৌখ্রে। মহাক্না মহাক্কী ৱেবসাইৎ, নমো এপ অমসুং মাইগোবতগী খোঙথাংশিং অসিগী মরু ওইবা মচাকশিং য়াওবা আর্তিকেল অমদি ত্বিত থ্রেৎ শিয়র তৌখ্রে। প্রধান মন্ত্রীনা ত্বিত তৌখি: “ভারতকী য়ুবা শক্তি অসি ঐখোয়গী খ্বাইদগী অচৌবা পাঙ্গলনি। ঐখোয়গী নহারোলশিংনা তোঙান-তোঙানবা সেক্তরশিংদা মীথোই-মীহেনবা ওইরি অমদি লৈবাক অসিনা খুমাং চাউশিনবদা শরুক তম্লি। আর্তিকেলশিংগী পরিং অসিদা নহারোলগী চাউখৎ-থৌরাংগীদমক পাইখৎখিবা মপুং ওইবা খোঙথাং খরাগী মরু ওইবা মচাকশিং য়াওরি। #8SaalYuvaShaktiKeNaam” “ঐখোয়না সরকার পাইরকপগী চহি ৮ অসিদা নহারোলশিংনা মখোয়গী মঙলানশিং মঙফাওনবা ঙমহন্নবা অমসুং মখোয়গী তৌবা ঙম্বা অদু থুংহন্নবা হোৎনদুনা লাকখি। মসিগী থ্রেৎ অসিদা য়েংবীয়ু…. #8SaalYuvaShaktiKeNaam” “লৈবাক অসিগী য়ুবা শক্তি অসি ন্যু ইন্দিয়াগী য়ুম্ফম থোল্লি অমসুং হৌখিবা চহি নিপান অসিদা ঐখোয়না মখোয়গী মপাঙ্গল হাপ্নবা তৌবা য়াবা খুদিংমক তৌখি। ন্যু এজুকেসন পোলিসি ওইরবসু নত্ত্রগা আই.আই.তি. অমসুং আই.আই.এম.শিং পাকথোক চাউথোকপা ওইরবসু, অনৌবা স্তার্তঅপ অমসুং য়ুনিকোর্নশিংদগী খেলো ইন্দিয়া কেন্দ্র ফাওবা মথৌ তাবা থৌরাং খুদিংমক নহারোলশিংগীদমক লৌখৎতুনা লাকখি।”
প্রধানমন্ত্রীনা হয়েং ২৯.১০.২০১৭তা কর্নাতকাদা চৎকনি

প্রধানমন্ত্রী শ্রী নরেন্দ্র মোদী হয়েং ২৯.১০.২০১৭তা কর্নাতকাদা চৎকনি। মহাক্না নুমিৎ অদুদা মীয়ামগী ওইবা মীফম অহুমদা ৱা ঙাংগনি। মহাক্না রাজ্যদা মহাক্কী খোংচৎ অদু ধর্মাস্থলদা লৈবা শ্রী মঞ্জুনাথ স্বামীগী লাইশঙদা লাই খুরুমলুরগা হৌগনি। মহাক্না উজিরেদা মীয়ামগী মীফম অমদা ৱা ঙাংগনি অমসুং শ্রী ক্ষেত্র ধর্মাস্থল রুরেল দিব্লপমেন্ত প্রোজেক্তকী কান্নবা ফংলবশিংদা রুপে কার্দশিংসু য়েন্থোক্কনি। মসিনা সেল্ফ হেল্প গ্রুপশিংবু কেসলেস দিজিতেল ত্রান্সেক্সন তৌবা য়াহল্লগনি। প্রধানমন্ত্রীনা মতুংদা বেঙ্গলুরুদা চৎকনি, মফম অদুদা মহাক্না দশমাহ সৌন্দর্য লাহিরী প্রয়নোৎসব মহাসর্মাপনেগী মতাংদা মীয়ামগী মীফম অমদা ৱা ঙাংগনি। সৌন্দর্য লাহিরী অসি আদি শঙ্করাচার্যনা লেংলম্বা শ্লোকশিংগী খোমজিনবা অমনি। থৌরম অসি শ্লোকশিং অদুবু অমত্তা ওইনা পুন্না থিননবগীদমক শিনবনি। মতুংদা বিদরদা প্রধানমন্ত্রীনা বিদর-কলাবুরাগী, অনৌবা রেলৱে লাইন অমা শঙ্গাগনি। মহাক্না মীয়ামগী মীফম অমদসু ৱা ঙাংগনি।
প্রধান মন্ত্রীনা ছতিসগরগী কলাকার শ্রী শ্রাবন কুমার শর্মাগা উনখ্রে

প্রধান মন্ত্রী শ্রী নরেন্দ্র মোদীনা নিউ দিল্লিদা মহাক্কী য়ুমদা ছতিসগরগী কলাকার শ্রী শ্রাবন কুমার শর্মাগা উনখ্রে। কলাকারনা প্রধান মন্ত্রীদা প্রধান মন্ত্রীগী অয়েকপা লাই অমা খুদোল তমখি। প্রধান মন্ত্রীনা ত্বিৎ তৌখি; “ছতিসগরদগী হৈথোই-শিংথোইরবা কলাকার শ্রী শ্রাবন কুমার শর্মাগা উনখ্রে। মহাক চহি কয়া লাই য়েক্তুনা লাক্লে অমসুং ত্রাইবেল আর্ততা য়াম্না ঙাওজৈ”।
প্রধান মন্ত্রীনা ই.সি.ও.এস.ও.সি.গী জুলাই, ১৭, ২০২০দা পাঙথোক্কদবা হাই লেবেল সেগমেন্তদা ৱা ঙাংগনি

প্রধান মন্ত্রী নরেন্দ্র মোদীনা ভর্চুএল ওইনা হন্দক চহীগী ওইনা জুলাই ১৭, ২০২০গী ইরাই নুমিত্তা পাঙথোক্কদবা য়ুনাইতেদ নেসন্স ইকোনোমিক এন্দ সোসিএল কাউন্সিলগী হাই লেবেল সেগমেন্ততা পুং ০৯৩০ – ১১৩০ (লোকেল তাইম)দা ন্যু-য়োর্ককী য়ূনাইতেদ নেসন্সতা মীফম অসিগী মরুওইবা ৱারোল থমগদৌরি। প্রধান মন্ত্রীনা লোইশিনবগী শরুক্তা নোর্ৱেগী প্রধান মন্ত্রী অমসুং য়ু.এন.গী এন্তোনিও গুতেরেগা লোইননা ৱা ঙাংগনি। চহীগী ওইনা পাঙথোকপা হাই লেবেল সেগমেন্ত মীফম অসিদা সরকার, প্রাইবেৎ সেক্তরশিং, সিবিল সোসাইতী অমসুং একাদেমিয়াশিংনা শরুক য়ারি। হন্দক চহীগী হাই লেবেল সেগমেন্ত অসিগী নুংগী ওইবা ৱাফমদি “কোবিদ১৯গী মতুংদা মলতিলেতরেলিজমঃ ৭৫শুবা চহী মপুং ফারকপদা ঐখোয়না করম্বা য়ু.এন. অমা মথৌ তাবগে,” হায়বসিনি। হোংলক্লিবা ওন্তর্জাতীগী ফিবম অমসুং কোবিদ-১৯ লাইচৎ অসি য়েংলদুনা, হন্দক্কী সেসন অসিনা মলতিলেতরেলিজমগী খোংজেল শাগৎপদা চঙবা মরুওইবা শাফুশিং অমসুং অকনবা লুচিং অমগী মখাদা মালেমগী হীরমশিং মপাঙ্গল কনখৎহনবা অমসুং মালেমগী মীয়াম্না শীজিন্নগদবা পোৎলমশিংগী মগুন হেনগৎহনবগী মতাংদা খন্নবা মীৎয়েং থম্লি। হায়রিবসিনা ভারতনা তার্ম ২০২১-২০২২গী ওইনা জুন ১৭তা সেক্যুরিতী কাউন্সিলগী নোন পার্মনেন্ত মেম্বর ওইনা মীখলদা মাই পাক্লকপদগী য়ু.এন.গী পাক চাউরবা মেম্বর অমা ওইনা প্রধান মন্ত্রীনা ৱা ঙাংবগী খুদোং চাবা ফংবা অহানবা ওইরগনি। য়ু.এন. লিংখৎখিবগী ৭৫শুবা চহী মপুং ফারকপদা পাঙথোক্লিবা ই.সি.ও.এস.ও.সি.গী হাই-লেবেল সেগমেন্তকী মীফম অসিগী হীরমশিংদা ভারতকী সেক্যুরিতী কাউন্সিলদা মরুওইবা থম্লদুনা, ঐখোয়না কোবিদ-১৯গী মতুংদা মালেম অসিদা ‘শেমদোক্লবা মলতিলেতরেলিজম’ অমা পুরক্নবা হোৎনরিবসিবুসু মগুন হেনগৎহনগদৌরি। মসিনা ই.সি.ও.এস.ও.সি.গী হৌদোকপা মতমদা ভারতনা প্রসিদেন্তকী থৌদাং লৌখিবা (সার রামস্বামি মুদালিয়র, ১৯৪৬তা)বুসু নৌহৌননা নিংশিংহনলগনি। প্রধান মন্ত্রীনা মমাংদা ই.সি.ও.এস.ও.সি.গী ৭০ শুবা চহী মপুং ফারকপদা জনুৱারী ২০১৬দা ভর্চুএল ওইনা মীফম অদুগী মরুওইবা ৱাফম থমখি।
প্রধান মন্ত্রী শ্রী নরেন্দ্রা মোদী অমসুং য়ুনাইতেদ কিংদমগী প্রধান মন্ত্রী বোরিস জোন্সনগী মরক্তা তেলেফোন্দা ৱারী শানখিবা

প্রধান মন্ত্রী শ্রী নরেন্দ্র মোদী অমসুং য়ুনাইতেদ কিংদমগী প্রধান মন্ত্রী বোরিস জোন্সনগী মরক্তা ঙসি তেলেফোন্দা ৱারী শানখ্রে। লুচিংবা অনিমক্না অনৌবা চহীচা অসিদা ভারত-য়ু.কে. স্ত্রেতেজিক পার্তনরশিপ মখা তানা চেৎশিলহন্নিংবগী অপাম্বা ফোংদোক্নখি। পাম্দম অসিগী মায়কৈদা কম্প্রেহেন্সিব রোদমেপ অমা থৌরাং তৌবদা কানবা ফংগনি হায়না মখোয়না য়ানবা পুরকখি। লুচিংবা অনিমক্না ভারত অমসুং য়ু.কে.গী মরক্তা ক্লাইমেৎ চেঞ্জগী লমদা অখন্ননা কোলিসন ফোর রেসিলিয়েন্ত ইনফ্রাস্ত্রকচর (সি.দি.আর.আই.)গী রিফরেন্সকা লোয়ননা তেংবাং পীনবদা অপেনবা ফোংদোক্নখি। চহী অসিগী লোইশিল্লকপদা গ্লাসগোদা পাংথোক্কদৌরিবা সি.ও.পি.-২৬দা শরুক য়ানবা বার্তন তৌরকপদা প্রধান মন্ত্রী মোদীনা প্রধান মন্ত্রী জোন্সনবু থাগৎপা ফোংদোকখি। প্রধান মন্ত্রী অনিমক্না কোভিদ-১৯ লাইচৎতা মখোয়গী ৱাখল্লোনশিং ফোংদোক্নখি। প্রধান মন্ত্রী শ্রী মোদীনা য়ু.কে.গী হকশেল মন্ত্রী শ্রীমতী নদিন দোরিজনা কোরোনা ভাইরস পোজিতিব ওইরকপদা নুংঙাইতবা ফোংদোকখি অমদি মহাক অথুবা মতমদা ফগৎলক্নবা য়াইফ-পাউজেল পীখি। প্রধান মন্ত্রী মোদীনা শ্রী জোন্সনবু নাকল অনিগী মতাং চাবা য়েংলগা ভারত্তা লাক্নবা বার্তন তৌখি।
নেসনেল জুৎ মেনুফেকচর্স কোর্পোরেসন লিমিতেদ অমসুং মসিগী মশা বার্দস জুৎ এন্দ এক্সপোর্ত লিমিতেদ থুপচিনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা নেসনেল জুৎ মেনুফেকচর্স কোর্পোরেসন লিমিতেদ অমসুং মসিগী মশা বার্দস জুৎ এন্দ এক্সপোর্ত লিমিতেদ থুপচিনবদা অয়াবা পীরে। থুপচিনবগী থৌরাংশিং: i. ১৪.০৬.২০১৮গী দি পি ই কাংলোনগী মতুংইন্না ফিক্স অমসুং করেন্ত এসেতশিং লোইশীনগনি অমসুং লন-থুমশিং য়োনবদগী ফংলকপা শেনফমশিং অদু পীফম থোকপশিংগী পীখ্রবা মতুংদা লেমহৌবশিং অদু ভারতকী অপুনবা ফন্দা হাপচিনগনি। ii. ১৪.০৬.২০১৮গী দি পি ই কাংলোনগী মতুংইন্না, লন-থুমশিং য়েন্থোক্নবা লেন্দ মেনেজমেন্ত এজেন্সি (এল এম এ) অমনা লন-থুমশিং য়োনবগী থবক পাংথোক্কনি। দি পি ই কাংলোনগী মতুংইন্না মখোয় য়োনবগী থবক তৌদ্রিঙৈ মমাংদা লন-থুমশিং অদু মমুৎ তানা মশক খঙদোক্নবা এল এম এনা য়াথং পীগনি। iii. বি জে ই এলগী লম নৎত্রগা বিল্দিং অমত্তা তেক্সতাইল মন্ত্রালয়না মশাগী ওইনা নৎত্রগা মসিগী অতোপ্পা সি পি এস ইশিংগীদমক শীজিন্নরোই অমসুং থবকশিংগী মতাংদা লেন্দ মেনেজমেন্ত এজেন্সীদা পাউ পীগনি। কান্নবশিং: লৌরিবা ৱারেপ অসিনা মঙম শানদ্রবা সি পি এস ইশিং অসি থবক তৌবগী শেন চাদিং তৌরিবশিং অসি হন্থহনবদা সরকারদা কান্নবা ফংহনগনি। ৱারেপ অসিনা শেন্দোং মাংলবা কম্পেনীশিং থুপচিনবদা মতেং পাংগনি অমসুং মমল য়াম্লবা লন-থুমশিং কান্নবা মওংদা শীজিন্নবা ঙমহনগনি নৎত্রগা চাউখৎ-থৌরাংগী থবকশিংগী শেন পুথোকপা ঙমহনগনি। সি পি এস ই অনি অসিগী লম অসি খুন্নাইগী চাউখৎনবা মীয়ামগী অমসুং সরকারগী থবকশিংদা শীজিন্নগনি। নুংগী ৱারোল: i. এন জে এম সি অসি চহি কয়াগী মমাংদগী শেল মাংদুনা লাক্লি অমসুং ১৯৯৩দগী বি আই এফ আরগী মখাদা লৈরক্লি। কম্পেনীগী মরুওইবা পোৎথোক অসি রাজ্য সরকারশিংনা মহৈ-মরোং হান্নবা হেসিয়ান জুৎ বেগশিংনি। চহি কয়া হেসিয়ান বেগশিং পাম্নবা হন্থরকখি, মরম অদুনা কম্পেনী অসি শেন্দোং লৈনা মখা তানা থবক তৌবা য়ারকখিদ্রে। ii. ২০১৬দগী ওগস্ততগী হৌনা এন জি এম সিগী মিলশিং হায়বদি, তিতাগরগী কিনিসন মইল, খারদাগী খারদা মিল অমসুং কাতিহারগী আর বি ঐচ এম মিল অসি নৌনা হিংগৎহন্নবা খন্নখি, থবক তৌগদবা কন্ত্রেক্তরশিংনা থবক ফজনবা তৌরক্তবদগী অমসুং লোকেলগী শিন্মীশিংগী ৱাথোক কয়া লাকপদগী মিলশিং শিথরকপনি। অকোনবা ওইনা থিংজিনখিবা মিল অসি ৩১.৮.২০১৬গী কিনিসন জুৎ মিল অসিনি। থবক কয়া মপানগী মীওইশিংনা শীন্নদুনা পাংথোকহন্নবা মোদেল কয়া মাই পাকখিদে। মমাংগী থবকশিং য়েংনবদা, কৈথেলগী ফিবমশিং অমসুং প্লাস্তিক্কী কম্পিতিসন অমসুং লনাই জুৎ মিলশিংগী থবক্না মরম ওইনা এন জে এম সি অসি শেন্দোং লৈনা থবক তৌবা ঙম্বগী ফিবম লৈখিদে। এন জে এম সিগী স্তাপ নৎত্রগা শিন্মীশিং লৈখিদে। মসিদগী থিংজিনখিবনি। iii. এন জে এম সিগী মশা অমা ওইরিবা বে জে ই এল অসি বি আই এফ আরদা শীন্নদুনা অমুক হিংগৎনবা স্কিম অমা ওইনা খন্নখি। দ্রাফ রিভাইবেল স্কিম অসি থবক ওইনা পাংথোকপা ঙমখিদে মরমদি লম অদু শীজিন্নবা ৱেস্ত বেঙ্গল সরকারনা য়াখিদে আমসুং এ এস সিদা রাজ্য সরকারগী মীহুৎ চহি অহুম থেংথনা নোমিনেত তৌরকখি। বে জে এলগী স্তাফ অমত্তা লৈখিদে অমসুং ফেক্তরী অদু মথৌ তৌখিদে, মরম অদুনা থিংজিনবদা অকায়বা অমত্তা লৈখিদে।
মন্ত্রীমন্দলনা ভারত অমসুং ব্রাজিলগী মরক্তা ক্রিমিনেলগা মরী লৈনবা হিরমশিংদা মুচুএল লিগেল এসিস্তেন্সতা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিপব্লিক ওফ ইন্দিয়া অমসুং ফেদরেতিব রিপব্লিক ওফ ব্রাজিলগী মরক্তা ক্রিমিনেলগা মরী লৈনবা হিরমশিংদা মুচুএল লিগেল এসিস্তেন্সতা খুৎয়েক পীনগদবা য়ানা চেরোলদা অয়াবা পীখ্রে। য়ানা চেরোল অসিনা ক্রিমিনেলগা মরী লৈনবা হিরমশিংদা তেংবাং পীনবা অমসুং ম্যুচেল লেগেল এসিসতেন্সকী থোংদা ক্রাইমগী ইনভেস্তিগেসন অমসুং প্রোসিক্যুসনদা লৈবাক অনিমক্কী ইফেক্তিবনেস হেঙ্গৎহন্নবা পান্দম থম্লি। ত্রান্সনেস্নেল ক্রাইম অমসুং তেরোরিজমগী ৱাফমদা হায়জরক্লিবা য়ানা চেরোল অসিনা ক্রাইমগী ইনভেস্তিগেসন অমসুং প্রোসিক্যুসনদা ফেদরেতিব রিপব্লিক ওফ ব্রাজিলগা লোয়ননা নাকল অনিগী তেংবাং পীনবগীদমক পাক চাউরবা লেগেল ফ্রেমৱার্ক অমা পীরগনি।
প্রধান মন্ত্রীনা রাধা সোমি সতসং বিজকী বাবা গুরিন্দর সিংহ ধিল্লোনগা উনখ্রে

প্রধান মন্ত্রী শ্রী নরেন্দ্র মোদীনা ঙসি রাধা সোমি সতসং বিজকী বাবা গুরিন্দর সিংহ ধিল্লোনগা উনখ্রে। ত্বীৎ অমদা প্রধান মন্ত্রীনা হায়খি: “ঙসি অঙনবদা, ঐহাক্না রাধা সোমি সতসং বিজকী বাবা গুরিন্দর সিংহ ধিল্লোনগা উনজবগী খুদোংচাবা ফংজখি। আর.এস.এস.বি.গী সোসিএল সর্বিস ইনিসিয়েতিবশিং অসি থাগৎনিংঙাইনি।”